รู้จักรักตัวเอง ค้นหาความเป็นคุณ สร้างสัมพันธ์อันดี
บางทีเราก็ตั้งเป้าซะสูง กดดันตัวเองมากกว่าคนอื่นซะอีก ทำไมไม่ลองอ่อนข้อให้ตัวเองเหมือนที่เกรงใจคนอื่นบ้าง อะไรที่คิดว่าไม่ควรพูดกับคนที่คุณแคร์ (ไม่ว่าจะต่อหน้า ลับหลัง หรือแค่คิดก็เถอะ) ก็อย่าเก็บมาใช้ตำหนิตัวเองเหมือนกัน มีการวิจัยทางวิทยาศาสตร์ชี้ว่า คนที่ภูมิใจและตั้งหน้าตั้งตาพัฒนาจุดแข็งของตัวเอง มีแนวโน้มจะประสบความสำเร็จในชีวิตมากกว่าคนอื่นๆ  ลองไล่มาสัก 3 ข้อซิ คุณมีอะไรเด่นบ้าง จะเอาแบบคร่าวๆ อย่าง “ฉันมันกล้าบ้าบิ่น” หรือจะลงลึกแบบ “เรื่องหมากรุกนี่เราไม่เป็นสองรองใคร” ก็ได้ แต่ขอให้ในลิสต์ของคุณมีทั้งแบบคร่าวและแบบลงรายละเอียด อย่างน้อยแบบละ 1 ข้อ ลองใช้เวลาชื่นชมและภูมิใจกับเรื่องที่ว่าของตัวเองหน่อย พูดออกมาเลยว่า “ชอบจริง ที่ตัวเองเป็นคนกล้าคิดกล้าทำเนี่ย” ลองคิดหาวิธีพัฒนาจุดแข็งของตัวเอง อย่างถ้าคุณเขียนว่า “เรื่องหมากรุกนี่เราไม่เป็นสองรองใคร” ก็ให้หาเวลาลงแข่งขันหมากรุกดูบ้าง หรือถ้าเขียนว่า “ฉันมันกล้าบ้าบิ่น” ก็ลองไปปีนผาหรือล่องแก่งดูซะเลย การที่คุณไม่ชอบตัวเอง อาจเพราะลึกๆ มีเรื่องที่คุณเคยทำแล้วรู้สึกผิดค้างคาใจอยู่ เรารู้ว่าบางเรื่องมันก็อภัยได้ยาก แต่ก็ใช่ว่าจะยากจนเป็นไปไม่ได้ แค่ก่อนจะยกโทษให้ตัวเอง อาจต้องระบายความในใจหรือสารภาพบาปกันก่อน  ลองเขียนระบายความลับคับอกของคุณ ร่ายไปให้หมด อะไรที่ทำให้คุณรู้สึกผิดจนถึงตอนนี้ เอาแบบให้เห็นภาพเลย เขียนเสร็จก็ทำลายซะ จะเอาไปลอยทะเลหรือเผาทิ้งก็ได้ บอกตัวเองว่า “เรื่องที่แล้วก็ให้มันแล้วกันไป” ทำซ้ำตั้งแต่ขั้นตอนแรกได้บ่อยเท่าที่คุณต้องการ บางคนก็เชื่อฝังหัวไปแล้วว่าการใส่ใจดูแลตัวเองเป็นเรื่องเห็นแก่ตัว ทั้งๆ ที่ความจริงการใจดี อ่อนข้อให้ตัวเองบ้างถือเป็นความรับผิดชอบอันพึงกระทำ เพราะถ้าคุณดูแลตัวเองเป็นอย่างดีแล้ว คุณก็จะรู้สึกว่าตัวเองมีค่า ทำให้ยอมรับและภูมิใจในตัวเอง คุณดูแลตัวเองได้ง่ายๆ แค่  กำหนดให้ชัดไปเลย ตอนไหนทำงาน ตอนไหนพักผ่อน ให้เวลาตัวเองได้ผ่อนคลายเต็มที่บ้าง  ออกกำลังกายด้วย ให้เอ็นดอร์ฟินได้พลุ่งพล่านหน่อย! แค่ออกจากบ้านไปฟิตเนสได้ก็ถือว่าน่าภูมิใจแล้ว นอนหลับให้เพียงพอ อย่าอ้างว่ายุ่งจนยอมสละความต้องการที่สำคัญตามธรรมชาติของร่างกายไป รู้ไหมว่านอนหลับพักผ่อนเยอะๆ แล้วทำให้คุณ "สตรอง" ทั้งร่างกายและจิตใจเลยนะ ทำได้ง่ายนิดเดียว แค่บอกตัวเองสั้นๆ แต่กินใจ อะไรที่คุณภูมิใจในตัวเอง ลองนึกหาคำพูดประมาณนั้น แล้วใช้ลิปสติกเขียนบนกระจกห้องน้ำ หรือแค่พูดชมตัวเองทุกเช้าตอนตื่นนอน รวมถึงทุกครั้งที่เดินเข้าห้องมาก็ได้ ตอนแรกอาจรู้สึกติงต๊องพิกล อันนี้ถือว่าปกติ! นานๆ ไปพอเริ่มชินแล้วคุณจะรู้สึกภูมิใจในตัวเองขึ้นมา ข้อความที่ว่าก็เช่น  เรานี่เขียนนิยายสนุกชะมัด ฉันนี่แหละสาวสตรอง รักนะ ____ (เติมชื่อคุณ) คนเราพอมีเอกลักษณ์ก็ทำให้น่าสนใจ มีเสน่ห์ แถมมั่นใจอีกต่างหาก ก่อนจะภูมิใจในตัวเองได้ ก็ต้องหาให้เจอก่อนว่าคุณชอบสิ่งไหนหรือชอบทำอะไร ตอนทำลิสต์ออกมานี่ห้ามเพื่อนช่วยเลยนะ  คุณชอบฟังเพลงแนวไหน? คุณชอบกินอาหารประเภทไหน? ชอบสีอะไรที่สุด? ชอบใส่เสื้อผ้าประมาณไหน? จะภูมิใจในตัวเองได้ ต้องค้นหาและยอมรับ “ตัวตน” ของคุณซะก่อน ลองอ่านลิสต์รสนิยมที่เพิ่งเขียนไปดู แล้วทำให้มันกลายเป็นความจริงขึ้นมา  ถ้าชอบชุดที่มิกซ์แอนด์แมทช์กันออกมาเป๊ะปังเหมือนในแมกกาซีน ก็ลองหาซื้อแบบที่ใกล้เคียงดู โหลดเพลงของศิลปินที่คุณชื่นชอบมาฟัง (แบบเสียเงินนะจ๊ะ อุดหนุนเขาหน่อย) สั่งอาหารจากร้านโปรดของคุณ หรือจะแวะไปกินที่ร้านเลยก็ได้ พยายามทำอะไรที่มันช่าง เป็นคุ๊ณเป็นคุณ ให้ได้อย่างน้อยวันละ 1 อย่าง เป็นไปได้มากว่าที่คุณสับสนอยู่เพราะคุณเห็นโลกไม่มากพอไงล่ะ! มาเปิดประสบการณ์เพื่อพบเจอความสนใจใหม่ๆ กันดีกว่า บางทีคุณอาจพบสิ่งที่หลงใหลและวิธีใหม่ในการแสดงออกความเป็นคุณ  ไปเที่ยวที่ใหม่ๆ เปลี่ยนสไตล์การแต่งตัว ลองกินอาหารแปลกๆ หรือฟังเพลงของศิลปินที่ไม่เคยรู้จักบ้าง ลองทำอะไรใหม่ๆ ให้ได้อาทิตย์ละครั้ง ค้นหาตัวตนของคุณผ่านศิลปะและการสร้างสรรค์ผลงาน ใช้อะไรสักอย่างเป็นสื่อถ่ายทอดความคิดและความรู้สึกเฉพาะตัวของคุณ คนอื่นจะได้รู้ด้วยว่าคุณเป็นใคร คิดอะไรยังไง แถมยังช่วยเยียวยาบาดแผลในจิตใจและสร้างความสนุกสนานให้คุณอีกด้วย สุดท้ายแล้วไม่ว่าทำอะไร คุณนี่แหละคือคนที่ควรมีความสุข ประทับใจที่สุด! ดีไม่ดีอีกหน่อยผลงานของคุณอาจทำให้คุณได้ภาคภูมิใจก็ได้  เขียนไดอารี่ เต้นรำ ทำภาพปะติด (collage) ทำกิจกรรมที่ว่าอย่างน้อยอาทิตย์ละ 1 - 2 ครั้ง หาเวลาคิดแล้วเขียน 5 สิ่งที่คุณยึดมั่นถือมั่น คุณเชื่อว่าความซื่อสัตย์จริงใจเป็นเรื่องสำคัญหรือเปล่า? คุณชอบพูดเรื่องจริงตรงๆ หรือเลี่ยงบ้างเพื่อรักษาน้ำใจ? คิดว่าคนเราสำคัญที่สไตล์หรือความแรง? ถ้าคุณยึดถือคุณธรรมประจำใจนี้ของคุณไว้ คุณก็จะเห็นภาพชัดขึ้นว่าคุณอยากเป็นคนแบบไหน รวมถึงมองไปไกลถึงคนประเภทที่คุณอยากคบด้วย ถ้ารอบตัวคุณมีแต่คนมองโลกในแง่ร้ายแถมชอบจับผิด ก็ยากที่คุณจะใช้ชีวิตอย่างภาคภูมิใจได้ เปลี่ยนไปอยู่ใกล้คนที่คอยให้กำลังใจคุณดีกว่า มองหาคนที่เขารักและภูมิใจในตัวเอง ถ้าเลี่ยงไม่ได้จริงๆ ก็ขอให้ใช้เวลากับคนช่างติหรือจอมก่อดราม่าให้น้อยที่สุด คุณจะพอใจกับชีวิตตัวเองได้ต้องอาศัยกลุ่มคนที่คอยสนับสนุนให้กำลังใจคุณ กลุ่มที่ว่าเป็นได้ทั้งกลุ่มบำบัดจริงๆ ที่ควบคุมดูแลโดยผู้เชี่ยวชาญ หรือหมายถึงกลุ่มเพื่อนที่รู้ใจก็ได้ ความเห็นอกเห็นใจคนอื่นนี่แหละ ที่จะทำให้คุณรู้จักเห็นอกเห็นใจ รักตัวเองขึ้นมาได้  ใครเขาจัดงานอะไรที่ไหนก็เฮโลไปกับเขาบ้าง ไม่ก็เป็นฝ่ายจัดงานชวนคนอื่นมาซะเอง จะได้ใช้พบปะพูดคุย ให้กำลังใจกันและกัน เจอกันอย่างน้อยเดือนละครั้งก็ยังดี มีการวิจัยทางวิทยาศาสตร์แล้วว่าเวลาเราทำดีกับคนอื่น นอกจากเราจะรู้สึกดีขึ้นแล้ว ยังทำให้เราอายุยืนด้วยนะ! แต่ที่แน่ๆ ทำดีกับคนอื่นช่วยให้คุณรู้สึกดีกับตัวเองยังไงล่ะ จะยิ่งดีเข้าไปอีกถ้าคุณทำดีกับคนอื่นโดยไม่หวังสิ่งตอบแทนใดๆ เพราะแค่คนเขาดีใจ คุณก็รู้สึกภูมิใจในตัวเองขึ้นมาแล้วใช่ไหม  ชมเด็ก 7-11 ที่เจอกันประจำหน่อย ว่าวันนี้น้องน่ารักจัง ตัดผมใหม่เหรอ ลุกให้เด็ก สตรี และคนชราได้นั่งบนรถไฟฟ้าหรือรถเมล์ ชวนเพื่อนไปจัดกิจกรรมที่บ้านพักคนชรา แต่จริงๆ แล้วเรื่องดีๆ ที่ว่าจะเล็กหรือใหญ่ก็ได้ทั้งนั้น รู้สึกหดหู่ ดูถูกตัวเองเมื่อไหร่ ให้รีบออกตัวแรงไปเน้นข้อดีที่เรามีอยู่แทน เขียนมาสัก 5 อย่างที่คุณรู้สึกโชคดีที่ได้มีหรือได้ทำในตอนนี้ จากนั้นใช้เวลาคิดพิจารณาแต่ละข้ออย่างจริงจังสักพัก ว่าคุณรู้สึกยังไงกับสิ่งที่มีบ้าง?  คุณชอบส่วนไหนในตัวคุณที่สุด ใช่ผมสลวยสวยเก๋หรือเปล่า? แล้วบุคลิกลักษณะล่ะ คุณสอบได้ที่ 1 ตลอดใช่ไหม? อย่าลืมคนสำคัญในชีวิตด้วย แม่คือเพื่อนสนิทตลอดกาลของคุณใช่ไหม? ถ้าขนาดตัวเองเรายังไม่ยอมรับ ก็ยากที่เราจะเปิดใจรับคนอื่น เพราะฉะนั้นให้คุณลองมองมุมกลับ ถ้าคุณหัดเปิดใจ ลองรับฟังทำความรู้จักและยอมรับคนอื่นบ้าง บางทีคุณอาจเริ่มยอมรับและรักตัวเองขึ้นมาบ้างในไม่ช้า ถ้าคุณจับได้ว่าตัวเองเผลอตัดสินการกระทำ การตัดสินใจ หรือบุคลิกลักษณะและตัวตนของคนอื่น ให้เลิกซะแต่เนิ่นๆ เตือนตัวเองว่านั่นไม่ใช่เรื่องของคุณเลย
หัดรักตัวเองก่อน. ภูมิใจในจุดแข็งของตัวเอง. อะไรที่แล้วก็แล้วกันไป. อ่อนข้อให้ตัวเองหน่อย. ให้กำลังใจตัวเอง. ค้นหารสนิยมเฉพาะตัวของคุณ. สร้างเสริมสไตล์. เปิดโลกให้กว้าง. แสดงออกถึงตัวตน. อย่าละเลยความเชื่อของคุณ. คนรอบตัวคุณเป็นยังไง. หากองหนุน. ทำอะไรดีๆ ให้คนอื่นบ้าง. พอใจในสิ่งที่มีอยู่. เปิดใจยอมรับคนอื่น.
https://www.wikihow.com/Be-Okay-with-Being-You https://www.wikihow.com/Be-Okay-with-Being-You https://www.wikihow.com/Be-Okay-with-Being-You
Learning to Love Yourself Discovering Yourself Opening Yourself to Others